# Los Desesperançats

Los Desesperançats (Szegénylegények del siu títol original magiar) es lo quatren filme long d'en Jancsó Miklós realizat en 1965.
Se ne pòt tot parièr considerar coma lo primièr d'una trilogia subre violéncia e repression ( amb Roges e Blancs e Silenci e Crit ) mas tanben l'esbòç del biais de filmar mai especificament jancsian.

## Sinòpsi

Un quinzenat d'annadas aprèp la Revolucion ongresa de 1848 e la lucha del pòble magiar per s'emancipar d'al jo feràs de l'empèri austriac, d'unes ultims darrièrs resistents partesans d'en Lajos Kossuth son aparats pels pacans que refusan de desvelar la lor identitat als agents imperials.
Se ne va alavetz anar trenant a tengut una mena de malhum relacional opressor-oprimit que tota causa dins lo quite biais de filmar jancsian n'es a l'un còp e objècte real e simbòl. E los èssers umans tot parièr.
E aicesta fortalesa isolada, perduda dins la puszta, l'immensa plana magiara, ne va venir lo teatre d'un huis-clos infernenc que se ne poirà acabar sonque per la mòrt dels resistents, lo chaple dels desesperançats.

## Citacions

Tot bèl just aprèp la realizacion de Los Desesperançats çò ne dirà en Jancsó:
* S'a l'ora d'ara ne pensi a las annadas avalidas, l'ensenhament que ne trasi, es que me sabi çò que vòli pus cap far.Vòli pas cap èsser un expressionista, al contrari del miu filme Immortalitat e me vòli defugir un antonionisme excessiu per çò tot que dels sentiments, del languitòri fin finala que d'encara fòrça tròp ne trapam dins Mon camin...

## Distribucion

* János Görbe ... Gadjor
* Tibor Molnar ... Kabai, lo paire
* Andras Kozak ... Kabai, lo filh
* Gábor Agárdy ... Torma
* Zoltán Latinovits ... Veszelka

## Resson critic
### en Ongria

Mai d'un milion d'espectators vegèron lo filme a sa sortida en 1965... çò es mai de dètz parts una de la populacion del país.
Saique benlèu lo percebèron coma una òbra de resisténcia amagada a la repression sovietica aprèp los eveniments de 1956, coma dins lo filme la de l'empèri austriac contra l'Ongria revolucionària d'en Kossuth Lajos, ancoradas ambedoas aquelas revolucions dintre l'inconscient collectiu magiar.

### internacional

* Los Desesperançats contra la mistificacion de l'istòria ... ( Philippe Haudiquet in Les Lettres françaises, decembre de 1966 )
* Una estructura de la desumanizacion... ( Roger Dadoun in Les Lettres nouvelles, març-abril de 1967 )
* L'Art del borrèl: los Desesperançats ... ( Michel Mardore, in Le Nouvel Observateur, 28 de decembre de 1966 )
* Una absorpcion totala del contengut en fòrma... ( Derek Malcolm, in The Guardian, Londres, 19 d'octobre de 2000 )

## Prèmis e guerdons

* 1965... Grand prèmi de la critica ongresa
* 1966 ... Prèmi dels critics angleses pel melhor filme estrangièr sortit en 1966

## Bibliografia

* ... Dominique Maillet: Les Sans-espoir: étude d'un mécanisme de répression in revista études cinématographiques pp 60-74, nums 104-108 1975
** veire tanben bibliografia mai complèta e exaustiva dins l'article Miklós Jancsó

## Vejatz tanben

* Miklós Jancsó

## Ligams extèrnes

* (fr) Los Desesperançats sus IMDb

## Ligams videografics

** sus YouTube... version integrala sostitolada en anglés... en picar coma clau Miklos Jancso The Round Up

## Nòtas & referéncias

<references>
* Portal del cinèma
* ↑ Dins la revista Filmkultura, num.2, Budapest, 1966
* ↑ Inclutz lo filme dins la siá lista dels 100 filmes màgers del sègle XX.